กลุ่มสหภาพแรงงานย่านรังสิตฯ จี้ผู้ว่าฯปทุม แก้ปัญหาละเมิดสิทธิแรงงาน
วันกรรมกรสากล กลุ่มสหภาพแรงงานย่านรังสิตฯ เรียกร้องผู้ว่าฯ ปทุมธานี ดูแลปัญหาการละเมิดสิทธิแรงงาน และความปลอดภัยในสถานประกอบการ วอนรัฐบาลรับรอง ILO 8798 ยกเลิกจ้างเหมาค่าแรงและจัดรัฐวัสดิการ1 พ.ค.2557 เวลา 9.00 น. ที่ศาลากลางจังหวัดปทุมธานี กลุ่มสหภาพแรงงานย่านรังสิตและใกล้เคียง(กสรก.) เดินทางมายื่นข้อเรียกร้องต่อผู้ว่าราชการจังหวัดปทุมธานี เนื่องในวันกรรมกรสากล โดยมีข้อเรียกร้องในระดับชาติคือให้รัฐไทยเป็นรัฐสวัสดิการ รัฐบาลรับรองรองอนุสัญญาองค์การแรงงานระหว่างประเทศ หรือ ILO ฉบับที่ 87 ว่าด้วยเรื่อง เสรีภาพในการสมาคมและการคุ้มครองสิทธิในการรวมตัว และฉบับที่ 98 ที่ว่าด้วยเรื่องการรวมตัวและร่วมเจรจาต่อรอง รวมทั้งยกเลิกระบบการการจ้างงานแบบเหมาค่าแรง นอกจากนี้ยังมีข้อเรียกร้องระดับจังหวัด คือให้ ผู้ว่าฯ แก้ปัญหาการละเมิดสิทธิแรงงาน และความปลอดภัยในสถานประกอบการในพื้นที่โดยมี นายธีรวุฒิ ศิริวรรณ รอง ผู้ว่าฯ ปทุมธานี มารับข้อเรียกร้องแทนผู้ว่าฯ พร้อมกล่าวด้วยว่า ตนเองนั้นอยากได้รัฐสวัสดิการเช่นกัน เพราะใกล้เกษียณแล้ว และคิดว่าภายภาคหน้าคนจนจะมีมากขึ้นและจะจนลงไปอีก หากเป็นรัฐสวัสดิการจะช่วยให้สถานการณ์ดีขึ้น จะได้ไม่ต้องเสี่ยงกับการจี้ปล้นจากความอดอยากของผู้คนต่อข้อเรียกร้องเรื่องการแก้ไขปัญหาการละเมิดสิทธิแรงงานนั้น นายธีรวุฒิ กล่าวว่าหากเราเข้มงวดมากไปนายจ้างก็คงจะหนีไปลงทุนในประเทศเพื่อนบ้านหมด อาจส่งผลทำให้คนงานไทยตกงาน
วันกรรมกรสากล กลุ่มสหภาพแรงงานย่านรังสิตฯ เรียกร้องผู้ว่าฯ ปทุมธานี ดูแลปัญหาการละเมิดสิทธิแรงงาน และความปลอดภัยในสถานประกอบการ วอนรัฐบาลรับรอง ILO 8798 ยกเลิกจ้างเหมาค่าแรงและจัดรัฐวัสดิการ 1
กลุ่มสหภาพแรงงานย่านรังสิตและใกล้เคียง,การจ้างงานแบบเหมาค่าแรง,จังหวัดปทุมธานี,ธีรวุฒิ ศิริวรรณ,รัฐสวัสดิการ,วันกรรมกรสากล,สิทธิแรงงาน,อนุสัญญา ILO ฉบับที่ 87 และ 98